b'\n_START_ARTICLE_\nJosip Didek\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je leta 1941 na ljubljanski Tehni\xc5\xa1ki fakulteti. Po kon\xc4\x8dani vojni je vodil obnovo Kozjanskega, nato v letih 1946\xe2\x88\x921948 projektni oddelek celjskega gradbenega podjetja Beton; odtlej pa je bil vodilni projektant pri Slovenija projektu v Ljubljani. Didek je bil za\xc4\x8detnik industrijskega urbanizma in tipi\xc4\x8den predstavnik in\xc5\xbeenirskega gradbeni\xc5\xa1tva na Slovenskem. Uporabo ekonomi\xc4\x8dnih monta\xc5\xbenih sistemov je uskladil s tehnologijo in vpeljal izvirne gradbene re\xc5\xa1itve. Od 1948-1987 je izdelal zazidalne na\xc4\x8drte in projekte za ve\xc4\x8d kot 100 industrijskih kompleksov. Med njegovimi najpomembnej\xc5\xa1imi deli v domovini so: Jugoslovanski kombinat gume (Borovo), Industrija motornih vozil (Novo mesto) industrijski kompleks podjetja Iskra v Stegnah (Ljubljana), Tovarni glinice in aluminija Boris Kidri\xc4\x8d (Kidri\xc4\x8devo), Letali\xc5\xa1\xc4\x8de Ljubljana, v tujini pa: tovarna Siegen (ZRN), skladi\xc5\xa1\xc4\x8de kave na Dunaju in tovarna brez\xc5\xa1ivnih cevi Riesi (NDR).'